Pavee - Wikipedia
Pavee in 1946
65 000–95 000
Ierland 29 573
Noord-Ierland 3 905
Groot-Brittanje 15 000
Verenigde State 10 000–40 000
Engels (Hiberno-Engels), Iers-Gaelies, Shelta
Pavee of Irish Travellers (Iers: an lucht siúil), in Engels soms ook Gypsies genoem (alhoewel hulle nie met Roma verwar moet word nie, 'n etniese minderheidsgroep van Indiese afkoms in Europa), is 'n etniese groep van Ierse afkoms wat deur 'n tradisionele nomadiese leefstyl, eie tradisies en 'n eie etniese identiteit gekenmerk word.
Alhoewel die meeste Pavee Engelssprekend is, praat 'n minderheid ook Shelta, 'n mengtaal wat op Engels baseer, maar ook baie Iers-Keltiese komponente bevat. Kleiner groepe Pavee het hulle buite Ierland, hul land van oorsprong, gevestig, veral in die Verenigde Koninkryk en die Verenigde State. Die getal Pavee in die VSA word op sowat 10 000 beraam, waarvan 2 500 in een nedersetting, Murphy Village in die deelstaat Suid-Carolina, saamgetrek is. Hulle is nasate van Ierse immigrante wat hulle hoofsaaklik in die tydperk tussen 1845 en 1860 tydens die Groot Ierse Hongersnood in Noord-Amerika gevestig het.
↑ (en) Central Statistics Office (18 Oktober 2012). "Press Release Census 2011 Profile 7 Religion, Ethnicity and Irish Travellers". Persberig. Archived from the original on 17 Oktober 2013. https://web.archive.org/web/20131017164026/http://www.cso.ie/en/newsandevents/pressreleases/2012pressreleases/pressreleasecensus2011profile7religionethnicityandirishtravellers/. Besoek op 30 Maart 2016.
Ontsluit van "https://af.wikipedia.org/w/index.php?title=Pavee&oldid=2115036"
Etniese groepe in die Ierse Republiek
Die bladsy is laas op 25 Januarie 2020 om 12:30 bygewerk.